recursal/SuperWikiNEXT-32B huggingface dataset:
ஆதிசங்கரருடன், சீடர்கள் பத்ம பாதர், சுரேஷ்வரர், அஸ்தாமலகர் மற்றும் தோடகர்
**அத்வைத வேதாந்த தத்துவம்** ஆதிசங்கரர் உபநிடதங்கள், பிரம்ம சூத்திரம் மற்றும் பகவத் கீதை ஆகிய வேதாந்த சாத்திரங்களுக்கு தமது விளக்கவுரைகளை மையப்படுத்தி நிறுவப்பட்ட தத்துவமாகும்.

இது உருவமும் குணமும் அற்ற பிரம்மம் எவ்வாறு உருவம் உடைய உலகமாகவும் உயிரினங்களாகவும் தோன்றியது என்பதை விளக்குவதற்கான முயற்சியே. மேலும் ஜீவாத்மாவும் பரமாத்மாவும் வேறுபடாத ஒன்றே என்ற அத்வைத கருத்தை வலியுறுத்துவது. பிரம்மம் நிலையானது; பிரபஞ்சம் மற்றும் சீவராசிகள் நிலையற்றது என்ற கொள்கையைக் கொண்டது. விசிட்டாத்துவைதம், துவைதம் போன்ற மற்ற வேதாந்த தத்துவங்களைப் போன்று இதுவும் ஒரு வேதாந்த தத்துவப் பிரிவு.

அத்வைத தத்தவப் பிரிவுகள்
------------------------

சங்கரரின் அத்வைத வேதாந்த தத்துவம் காலப்போக்கில் பல பிரிவுகளாகப் பிரிந்தது. பொ.ஊ. 16-17 நூற்றாண்டில் வாழ்ந்த அப்பய்ய தீக்ஷிதர் எழுதிய *சித்தாந்த லேச சங்க்ரகம்* என்ற நூலின்படி அத்வைத வேதாந்த தத்துவத்தில் பத்திற்கும் மேற்பட்ட பிரிவுகள் உள்ளதாக குறிப்பிடப்பட்டுள்ளது. அதில் முக்கியமான மூன்று பிரிவுகள்; 

### விவரணம்

சங்கரரின் பிரம்ம சூத்திர பாஷ்யத்திற்கு (விளக்கவுரை), அவரது சீடரான பத்மபாதர் *பாஞ்சபாதிகா* என்ற
மிக விரிவான விளக்கவுரை எழுதினார். அதற்கு *பிரகாசாத்ம யதி* என்பவர் (பொ.ஊ. ஒன்பதாம் நூற்றாண்டு) எழுதிய விளக்கவுரையைப் பின்பற்றி எழுந்த *விவரணம்* அத்வைத வேதாந்த தத்துவப் பிரிவு இது. அத்வைத வேதாந்த தத்துவ பிரிவுகளில் முக்கியப் பிரிவாக இது கருதப்படுகிறது.

பிரகாசாத்ம யதியின் நூலைத் தொடர்ந்து அகண்டானந்தர், சித்சுகர், ஆனந்தா பூரணர் போன்றோர் பல அத்வைத வேதாந்த தத்துவ நூல்களை இயற்றி இந்தப் பிரிவை வளப்படுத்தினர்.

### பாமதி

சங்கரரின் பிரம்ம சூத்திரத்திற்கு விளக்க உரைக்கு, ஒன்பதாம் நூற்றாண்டில் வாழ்ந்த *வாசஸ்பதி மிஸ்ரர்* என்பவர் *பாமதி* என்ற விளக்கவுரையைப் (டீகா) பின்பற்றி எழுந்த பிரிவுதான் "பாமதி" அத்வைத வேதாந்த தத்துவப் பிரிவு.

### வார்த்திகம்

பிரகதாரண்யக உபநிடதத்திற்கு சங்கரர் எழுதிய விளக்க உரைக்கு, அவரது சீடரான சுரேஷ்வரர் என்பவர் "பிரகதாரண்யக பாஷ்ய வார்த்திகம்" என்ற விளக்க உரை (*வார்த்திகம்*)
என்ற நூலை எழுதினார். இந்நூலின் கொள்கையை பின்பற்றி எழுந்தது வார்த்திக அத்வைத வேதாந்த தத்துவப் பிரிவு. சுரேஷ்வரரின் கருத்துக்களை பத்தாம் நூற்றாண்டில் வாழ்ந்த *சர்வஜ்ஞாத முனி* தொகுத்து *வார்த்திகம்* எனும் அத்வைத வேதாந்த தத்துவத்தைப் பிரிவை பரப்பினார்.

### புதிய அத்வைத வேதாந்த பிரிவு

தற்காலத்தில் இராமகிருஷ்ண பரமஹம்சர், சுவாமி விவேகானந்தர் மற்றும் இரமண மகரிசி போன்ற மகான்கள் தங்கள் கருத்துக்களை அத்வைதம் என்ற ஊடகத்தின் வாயிலாகவே வெளியிட்டனர். இவர்களின் கருத்துக்கள் சங்கரரின் கருத்துக்களை அடியொற்றி இருந்தாலும் பல இடங்களில் நுண்ணிய வேறுபாடுகளைக் காணலாம்.

கருவி நூல்
----------

* - Four Basic Principles of Advaita Vedanta

மேற்கோள்கள்
-----------

1. ↑

வெளி இணைப்புகள்
---------------

* Advaita Vedanta - A Bird's Eye View பரணிடப்பட்டது 2012-07-14 at the வந்தவழி இயந்திரம்
**ஜோசப் லியோ கார்டைன்** (13 நவம்பர் 1882 - 24 சூலை 1967) ஒரு கத்தோலிக்க திருச்சபையை கர்தினால் மற்றும் **இளம் கிறித்தவ தொழிலாளர்கள் (இகிதொ)** இயக்கத்தின் நிறுவனர் ஆவார்.   கார்டைன் சமூக செயல்பாட்டிற்காக இளம் தொழிலார்களின் முன்னேற்றத்திற்காக தனது வாழ்நாள் முழுவதும் அர்ப்பணித்தவர்.

வாழ்க்கை
--------

### குழந்தைப் பருவமும் கல்வியும்

 லேக்கனில் கல்லறை. 
பெல்ஜியம் நாட்டில் சார்பீக் என்னும் இடத்தில் ஜோசப் கார்டைன் 1882 ஆம் ஆண்டு நவம்பர் மாதம் 13 தேதி இவர் பிறந்தார்.  

### பல நாடுகள் பயணம்

கார்டைன் பல நாடுகளுக்கு தொடர்ந்து பயணித்துள்ளார் இளம் கிறத்தவ தொழிலாளர் இயக்கத்தை ஆரம்பிக்கவும் தொடர்ந்து செயல்படுத்தவும். 1958 ஆம் ஆண்டில் ஆத்திரேலியா தனது முதல் பயணத்தை மேற்கொண்டார். அதில் மெல்பேர்ண் மற்றும் அடிலெய்ட் ஆகிய இடங்களில் இளம் தொழிலாளர்ள் நடத்திய பேரணிகளில் பேசினார். மேலும் ஒரு மறை 1966 இல் ஆத்திரேலியா சென்றார்.  சூன் 1946 இல் அமெரிக்காவிற்கும் கோஸ்ட்டா ரிக்காவுக்கும் சென்றார். 1948 இல் வடக்கு ஆப்பிரிக்கா, 1953 ஆம் ஆண்டில் முதல் முறையாக ஆசியாவில் இந்தியா மற்றும் இலங்கை சென்றார். மேலும் பல நாடுகளுக்கு சென்றார்.  24 பிப்ரவரி 1967 அன்று அவர் ஆங்காங் மற்றும் சப்பானுக்கு சென்றுவந்தார்.

செயல் முறையியல்கள்
------------------

கார்டைன் ஒரு புதிய திறனாய்வு முறையை கொண்டு வந்தார். ("நோக்கு-சீர்துக்கு-செயல்படு") இன்றைக்கு பல்வேறு அமைப்புகள் மற்றும் இயக்கங்கள் இந்த முறையை பின்பற்றுகின்றது. குறிப்பாக இளம் கிறித்தவ தொழிலாளர்கள் இளம் கிறித்தவ மாணவர்கள், மாணவர் கத்தோலிக்க செயல்பாடு, பவுலியன் சங்கம் மற்றும் பாம்ஸ் ஆத்திரேலியா. மற்றும் பல இயக்கங்கள்.

மேற்கோள்கள்
-----------

1. 1 2  "Cardinal Joseph-Léon Cardijn". Santi e Beati. .
2. 1 2  "Biography". Catholicauthors.com. .
3. 1 2  "Cardinal Joseph Cardijn and the Young Christian Workers movement". 19 February 2012. .
4. ↑  "The life of Joseph Cardijn". Young Christian Workers. .
5. ↑  "Report on Latin American bishops' communication with the Pope". Clericalwhispers.blogspot.com. 13 June 2007. .
**சுக்தேவ் சிங் லிப்ரா**, (Sukhdev Singh Libra) இந்தியாவைச் சேர்ந்த ஓர் அரசியல்வாதியும் நாடாளுமன்ற உறுப்பினரும் ஆவார்.

ஆரம்ப கால வாழ்க்கை
------------------

சுக்தேவ் சிங் லிப்ரா 1932 ஆம் ஆண்டு நவம்பர் மாதம் 7,ஆம் தேதியன்று, பஞ்சாபில் உள்ள கன்னாவில் உள்ள லிப்ரா கிராமத்தில் சர்தார் கர்தார் சிங் மற்றும் சந்த் கவுர் ஆகியோருக்கு ராம்தாசியா சீக்கிய சமர் குடும்பத்தில் பிறந்தார். 

கன்னாவிலுள்ள சிறீ குரு கோவிந்த் சிங் உயர்நிலைப் பள்ளியில் பள்ளிப்படிப்பை முடித்தார்.

அரசியல்
-------

* 2004 ஆம் ஆண்டில் இவர் ரோபார் தொகுதியில் இருந்து 14 ஆவது மக்களவை உறுப்பினராகத் தேர்ந்தெடுக்கப்பட்டார்.
* 1985 ஆம் ஆண்டில் பஞ்சாப் சட்டமன்ற உறுப்பினராகவும்,  1998 ஆம் ஆண்டில் மாநிலங்களவை உறுப்பினராகவும் ஆனார்.
* 2008 ஆம் ஆண்டில் பதேகர் சாகிபு தொகுதியை பிரதிநிதித்துவப்படுத்தினார்.

பட்டியல் சாதியினர் நலக் கழகத்தின் (பஞ்சாப்), சிரோமணி குருத்வாரா பிரபந்தக் கமிட்டியின்உறுப்பினராகவும், மகாராட்டிராவின் குருத்வாரா சாகிப் சச் கந்த் சிறீ அப்சல் நகர் அசூர் சாகிபு நாந்தேட் குழுவின் உறுப்பினராகவும் பணியாற்றினார். 

கன்னாவில் உள்ள இவரது பூர்வீக கிராமத்தில் நீண்டகாலமாக உடல் நலக்குறைவு காரணமாக சுக்தேவ் சிங் லிப்ரா காலமானார்.

மேற்கோள்கள்
-----------

1. ↑  "Akali Dal plays caste card in Fatehgarh Sahib constituency" (in en). 2014-03-29. .
2. ↑   (in en) *Punjab 2000: Political and Socio-economic Developments*. 2001. .
3. ↑  Fatehgarh Sahib (Lok Sabha constituency)
4. ↑  "Detailed Profile - Shri Sukhdev Singh Libra - Members of Parliament (Lok Sabha) - Who's Who - Government: National Portal of India". .
5. ↑  "Congress leader Sukhdev Singh Libra passes away at 87". *India Today* (in ஆங்கிலம்). September 28, 2019. Retrieved 2020-06-03.

புற இணைப்புகள்
--------------

* பதினான்காவது மக்களவை உறுப்பினர்கள் - இந்திய நாடாளுமன்ற இணையதளம்
1936 ஆம் ஆண்டில் கட்டப்பட்ட சுங்கை பட்டாணி மணிக்கூட்டுக் கோபுரம்
**சுங்கை பட்டானி மணிக்கூட்டுக் கோபுரம்** (*Sungai Petani Clock Tower*) மலேசியாவில் கெடா மாநிலத்திலுள்ள கோலா மூடா மாவட்டத்தின் சுங்கைப் பட்டாணி நகரில் அமைந்துள்ளது.

வரலாறு
------

அரியணையில் அமர்ந்து 25 ஆண்டுகள் ஆட்சி நிறைவடைந்ததைக் குறிக்கும் வகையில், ஐந்தாம் சியார்ச்சு மன்னரின் வெள்ளி விழாவின் நினைவாக இந்த மணிக்கூண்டு கட்டப்பட்டது. 1936 சூன் 4 அன்று இம்மணிக்கூண்டு திறக்கப்பட்டது. இலிம் லீன் டெங் என்ற ஒரு பணக்கார பினாங்கு தொழிலதிபர் நன்கொடை வழங்கினார். மணிக்கூண்டை கட்டிடக் கலைஞர் செவ் எங் என்பவர் வடிவமைத்தார்.

கட்டிடக் கலை
------------

செவ்வக வடிவிலான கடிகார கோபுரம் 60 அடி உயரம் கொண்டதாகும். கடிகாரம் தரையில் இருந்து 40 அடி உயரத்தில் உள்ளது. எழில்படுக் கலைப் பாணியில் கட்டப்பட்ட இம்மணிக்கூண்டு ஏற்கனவே உள்ள கடினமான அடித்தளத்தில் தங்கக் குவிமாடத்தால் மூடப்பட்டுள்ளது. வெண்கல நினைவுத் தகட்டில் இந்த கடிகார கோபுரம் சுங்கே பதானிக்கு திரு. லிம் லீன் டெங்கால் அவரது மாட்சிமை வாய்ந்த மன்னர் ஐந்தாம் சியார்ச்சு மன்னர் 1910 முதல் 1936 வரையிலான ஆட்சியின் நினைவாக வழங்கப்பட்டது என எழுதப்பட்டுள்ளது.

மேற்கோள்கள்
-----------

1. 1 2 3  "First Memorial to Late King. Clock Tower Unveiled at Sungei Patani". *Malaya Tribune*: pp. 12. 5 June 1936. .
2. ↑  Teh Leam Seng, Alan (4 June 2023). "'Grand Dame' of Sungai Petani". *New Straits Times*. .
3. ↑  "CLOCK TOWER FOR SUNGEI PATANI.". *The Straits Times*: pp. 13. 22 July 1935. .
**பருன் மசூம்தர்** (Barun Mazumder) இந்தியாவைச் சேர்ந்த ஒரு பத்திரிகையாளர் ஆவார். 1942 ஆம் ஆண்டு செப்டம்பர் மாதம் 9 ஆம் தேதியன்று இவர் பிறந்தார். செய்தி வாசிப்பாளர், எழுத்தாளர் மற்றும் ஆசிரியர் என பன்முகங்களுடன் இவர் செயல்பட்டார். இலக்கியம் மற்றும் கல்வியில் இவர் ஆற்றிய பங்களிப்பிற்காக இந்திய அரசிடமிருந்து பத்மசிறீ விருது பெற்றார்.

சுயசரிதை
--------

மசூம்தர் 1942 ஆம் ஆண்டு செப்டம்பர் மாதத்தில் பிறந்தார்  1965 ஆம் ஆண்டில் கொல்கத்தா பல்கலைக்கழகத்தில் இதழியலில் முதுகலைப் பட்டம் பெற்றார் 

மசூம்தர் பத்து வருடங்கள் *டைனிக் பாசுமதி என்ற வங்காள மொழி பத்திரிகையில்* பணியாற்றினார்.  வங்காளதேச விடுதலைப் போரின் போது இவர் வங்காள தேசத்தில் போர் நிருபராக இருந்தார்.  தவிர கொல்கத்தா அனைத்திந்திய வானொலியில் பத்திரிகையாளராகவும் செய்தி வாசிப்பாளராகவும் பணியாற்றினார். 

மசூம்தர் கற்பித்தல் மற்றும் எழுதுவதிலும் ஈடுபட்டிருந்தார். ஐம்பதுக்கும் மேற்பட்ட நூல்களை எழுதியுள்ளார்.  அவர் பசே சிப்பூர் பி.கே.பால் நிறுவனத்தின் ஆசிரியராக இருந்தார்.  தவிர, இந்திரா காந்தி தேசிய திறந்தநிலை பல்கலைக்கழகம் மற்றும் மிட்னாபூர் கல்லூரியில் விரிவுரையாளராகவும் இருந்தார்.  இலக்கியம் மற்றும் கல்வியில் இவரது பங்களிப்பிற்காக 2011 ஆம் ஆண்டில் பத்மசிறீ விருது இவருக்கு வழங்கப்பட்டது.

மசூம்தர் 2019 ஆம் ஆண்டு அக்டோபர் 14 அன்று இறந்தார்.

மேற்கோள்கள்
-----------

1. ↑  "Padma Awards Directory (1954–2014)". Ministry of Home Affairs (India). 21 May 2014. .
2. ↑  "Padma Shri Award Winners". 25 January 2011. .
3. ↑  "Padma Awards 2011: The winners". 26 January 2011. .
4. 1 2 3 4 5 6  "প্রয়াত 'পদ্মশ্রী' বরুণ মজুমদার" (in bn). 15 October 2019. .
5. 1 2 3 4  "প্রয়াত আকাশবাণীর প্রাক্তন সাংবাদিক 'পদ্মশ্রী' বরুণ মজুমদার" (in bn). 15 October 2019. .
**சர்தார் இந்தர் சிங்** (Sardar Inder Singh) இந்தியாவைச் சேர்ந்த ஓர் அரசியல்வாதியாவார். 1890-1983 ஆம் ஆண்டு காலத்தில் இவர் வாழ்ந்தார். 1950 ஆம் ஆண்டுகளில் தொடங்கி 1983 ஆம் ஆண்டு இவர் இறக்கும் வரை முன்னணி சீக்கிய இந்திய தொழிலதிபராகத் திகழ்ந்தார். கான்பூரில் உள்ள சிங் பொறியியல் பணிகள் நிறுவனம் என்ற இந்தியாவின் முதல் எஃகு மீள் சுருள் ஆலையை நிறுவியதன் மூலம் இந்தியாவில் எஃகு மீள் சுருள் தொழிற்துறையை நிறுவினார். இதைத் தவிர மேலும் பல தொழில்துறை அலகுகளையும் நிறுவினார். வட இந்தியாவின் மிகப்பெரிய இரயில் பாரவண்டி தொழிற்சாலை, சிங் பாரவண்டி தொழிற்சாலை ஆகியவற்றை அமைத்ததன் மூலம் பல்வகைப்படுத்தினார். இந்திய இரயில்வேக்கு இரயில்பாதை இணைப்பு பட்டைகளின் மிகப்பெரிய உற்பத்தியாளராகவும் விநியோகியாகவும் ஆனார். சர்தார் இந்தர் சிங் உத்தரப் பிரதேச வணிகர் சங்கத்தின் நிறுவன உறுப்பினராகவும், தலைவராகவும், வட இந்தியாவின் முதலாளிகள் சங்கத்தின் தலைவராகவும் இருந்தார். 1946 ஆம் ஆண்டு முதல் 1961 ஆம் ஆண்டு வரை அமிர்தசரசில் இருந்து சட்டமன்ற உறுப்பினராகவும் மாநிலங்களவை உறுப்பினராகவும் இருந்தார். 

2018 ஆம் ஆண்டு வெளியான *ரெய்டு* திரைப்படம் இவருக்கு எதிராக நடத்தப்பட்ட சோதனையை அடிப்படையாகக் கொண்டது.

மேற்கோள்கள்
-----------

1. ↑  "A sequel to Ajay Devgn's Raid" (in en). 2019-12-24. .
2. ↑  "Raid movie review: Ajay Devgn, Ileana D'Cruz's film is repetitive and preachy" (in en). 2018-03-16. .
**மானவ் தேபர்மா** (*Manav Debbarma*) என்பவர் திப்ரா அரசியல்வாதி ஆவார். இவர் திரிபுராவின் சட்டமன்ற உறுப்பினாரக் உள்ளார். தேபர்மா திரிபுராவின் கோலாகட்டி சட்டமன்றத் தொகுதியிலிருந்து திரிபுரா சட்டமன்றத்திற்கு 2023ஆம் ஆண்டு நடைபெற்ற சட்டமன்றத் தேர்தலில் போட்டியிட்டு வெற்றிபெற்று சட்டமன்ற உறுப்பினராக உள்ளார்.

இளமை
----

மானவ் தேபர்மா 10 சனவரி 1982 அன்று திரிபுராவின் தகர்ஜாலாவில் பிறந்தார். இவர் செபகிஜாலா மாவட்டத்தில் திப்ரா குடும்பத்தைச் சேர்ந்தவர்.

தேபர்மா அகர்தலாவில் உள்ள மருந்து அறிவியல் மற்றும் தொழில்நுட்பத்தின் பிராந்திய நிறுவனத்தில் மருந்தியலில் பட்டயப்படிப்பினை முடித்துள்ளார்.

தேபர்மா 1995 முதல் 1996 வரை திப்ரா மாணவர் கூட்டமைப்பின் தலைவராக பணியாற்றினார்.

அரசியல் வாழ்க்கை
----------------

தேபர்மா 2019-ல் திப்ரா மோதா கட்சியில் சேர்ந்தார். இவர் 2023 திரிபுரா சட்டமன்றத் தேர்தலில் கோலாகாட்டியில் போட்டியிட்டு பாரதிய ஜனதா கட்சியின் இமானி தேபர்மாவை விட 9198 வாக்குகள் கூடுதலாகப் பெற்று வெற்றிபெற்றார்.

மேற்கோள்கள்
-----------

1. ↑  .
2. ↑  "Golaghati Election Result 2023 LIVE: Golaghati MLA Election Result & Vote Share - Oneindia". .
3. ↑  Afsar, Ali (2023-03-02). "Golaghati Election Result 2023 Live Updates: TIPRA Wins This Tripura Seat" (in en). .
**போதேந்திர சரஸ்வதி** (Bodhendra Saraswathi, 1610-1692) தமிழ்நாடு மாநிலத்தின், காஞ்சிபுரம் நகரத்தில் உள்ள காஞ்சி சங்கர மடத்தின் 59வது பீடாதிபதியாவர். 17வது நூற்றாண்டில் வாழ்ந்தவர். தஞ்சாவூருக்கு அருகில் உள்ள கோவிந்தபுரத்தில் விதேகமுக்தி அடைந்தவர்.
சதாசிவ பிரமேந்திரர் மற்றும் ஸ்ரீதர வெங்கடேச அய்யாவாள் ஆகியோர்களின் சமகாலத்தவர்.

இளமை வாழ்க்கை
-------------

போதேந்திர சரசுவதி, கேசவபாண்டுரங்க யோகி - சுகுணா இணையருக்கு 1610இல் காஞ்சிபுரத்தில் புருசோத்தமன் எனும் இயற்பெயருடன் பிறந்தவர். காஞ்சி சங்கர மடத்தின் 59வது மடாதிபதியான விஸ்வகேந்திர சரசுவதி சுவாமிகள், மெய்யறிவு நிரம்பிய புருசோத்தமனின் திறமையைப் பாராட்டி, சங்கரமடத்தின் இளைய மடாதிபதியாக, போதேந்திர சரசுவதி என்ற புதிய பெயர் சூட்டி நியமித்தார். ஆத்மபோதர் எனும் குருவால் பயிற்றுவிக்கப்பட்ட போதேந்திர சரசுவதி சுவாமிகள், இளம் வயதிலே சுருதி மற்றும் ஸ்மிருதி ஆகிய இந்து சமய வேத சாத்திரங்களில் தேர்ச்சி பெற்றார். நாள்தோறும் ஒரு இலட்சம் இராம நாமத்தை ஜெபித்துக் கொண்டிருப்பர்.

கோவிந்தபுரம்
------------

போதேந்திர சரசுவதி சுவாமிகள், தனது முதுமைக் காலத்தில் காவேரி ஆற்றாங்கரையில் அமைந்த தஞ்சாவூர் பகுதியின் கோவிந்தபுரம் எனும் கிராமத்தில் வாழ்ந்தார். இக்கிராமத்திலேயே சமாதி அடைய முடிவெடுத்தார். 1692ஆம் ஆண்டு புராட்டாசி மாதம் போதேந்திர சரசுவதி சுவாமிகள் யோக நிலையில் அமர்ந்து சீவசமாதியில் இருந்தார். 1962ஆம் ஆண்டில் முழு நிலவு நாளான்று விதேக முக்தி அடைந்தார். போதேந்திர சரசுவதி சுவாமிகளின் சமாதியை காஞ்சி சங்கர மடத்தினர் பராமரிக்கிறார்கள்.

இதனையும் காண்க
--------------

* சதாசிவ பிரமேந்திரர்
* ஸ்ரீதர வெங்கடேச அய்யாவாள்

மேற்கோள்கள்
-----------

1. ↑  Prakashanand Saraswati, *The true history and the religion of India: a concise encyclopedia of authentic Hinduism*, p. 510
2. ↑  *The Saints of the Cauvery Delta* .P.50
3. 1 2 3  R. Krishnamurthy (1979). *The Saints of the Cauvery Delta*. Delhi: Concept Publishing Company. பக். 53.

| Persondata |
| --- |
| Name | Saraswathi, Bodhendra |
| Alternative names |  |
| Short description | Hindu Guru |
| Date of birth |  |
| Place of birth | காஞ்சிபுரம் |
| Date of death | 1692 |
| Place of death | Govindapuram, Thanjavur |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Anopheles|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**அனோபிலிஸ்** (*Anopheles*) என்பது கொசுவின் ஒரு பேரினமாகும். இது 1818 இல் ஜே. டபிள்யூ. மெய்ஜென் என்பவரால் முதன்முதலில் விவரிக்கப்பட்டு பெயரிடப்பட்டது.  இதில் சுமார் 460 இனங்கள் அங்கீகரிக்கப்பட்டுள்ளன. இவற்றில் 100 க்கும் மேற்பட்ட இனங்கள் மனிதருக்கு மலேரியாவை பரப்பக்கூடியன. 30-40 இனங்கள் மட்டுமே பொதுவாக *பிளாஸ்மோடியம்* பேரினத்தின் ஒட்டுண்ணிகளை பரப்புகின்றன. இது உள்ளூர் பகுதிகளில் மனிதர்களுக்கு மலேரியாவை ஏற்படுத்துகிறது. மிகவும் ஆபத்தான மலேரியா ஒட்டுண்ணி இனமான *பிளாஸ்மோடியம் ஃபால்சிபாரமை* (மனிதர்களுக்கு) பரவுவதில் முக்கிய பங்கு காரணமாக *அனோபிலிஸ் காம்பியா* மிகவும் அறியப்பட்ட ஒன்றாகும்.

இந்தப் பொதுப் பெயர் பண்டைய கிரேக்கச் சொல்லான ἀνωφελής anōphelḗs 'பயனற்றது' என்பதிலிருந்து வந்தது. ἀν- an-, 'not', 'un-' மற்றும் ὄφελος óphelos 'profit' என்பதிலிருந்து பெறப்பட்டது. 

மற்ற பேரினக் கொசுக்கள் ( *ஏடீஸ்*, *கியூலெக்ஸ்*, *குலிசெட்டா*, *ஹேமகோகஸ்,* *ஓக்லெரோடாடஸ்* ) நோய்க்காவி முகவர்களாக செயல்படலாம் என்றாலும். அவை மனிதருக்கு மலேரியாவை கடத்துபவை அல்ல.

குறிப்புகள்
-----------

1. ↑  Meigen, J. W. (1818). Systematische Beschreibung der Bekannten Europäischen Zweiflügeligen Insekten Vol. 1. Forstmann, Aachen, 332 pp.
2. ↑  "Anopheles - Define Anopheles at Dictionary.com". . "Anopheles - Define Anopheles at Dictionary.com". *Dictionary.com*.

வெளி இணைப்புகள்
---------------

* தமிழ்க் கலைக்களஞ்சியத்தில் அனோபிலிஸ் என்ற தலைப்பிலான கட்டுரை உள்ளது.
**மாங்கனித் திருவிழா** என்பது அறுபத்து மூன்று நாயன்மார்களில் ஒருவரான காரைக்கால் அம்மையாரின் வாழ்வில் ஒரு மாங்கனி தொடர்பாக நிகழ்ந்த மறக்க முடியாத நிகழ்வினை இன்றளவும் நினைவு கூருமுகமாக, காரைக்காலிலுள்ள சுந்தரம்பாள் உடனாய ஸ்ரீகயிலாசநாத சுவாமி கோயில் சார்பில் நடத்தப்படும் திருவிழா ஆகும். காரைக்கால் அம்மையார் கோயில் மாங்கனித் திருவிழா ஒவ்வொரு ஆண்டும் ஆனி மாதம், பௌர்ணமி அன்று மிகச் சிறப்பாகக் கொண்டாடப்படுகிறது. மாங்கனித் திருவிழாவின் போது சுவாமி தேர் வீதி உலா வருகையில், பக்தர்கள் தங்கள் வேண்டுதலை நிறைவேற்றும் விதமாக, வீட்டு மாடிகளில் நின்றுகொண்டு இறைவன் மீது மாங்கனிகளை வாரி இறைத்து நேர்த்திக்கடன் செலுத்துவார்கள்.

புராண வரலாறு
------------

அறுபத்து மூன்று நாயன்மார்களில் ஒருவரானகாரைக்காலில் வாழ்ந்த சிவபக்தையான புனிதவதியின் வீட்டிற்கு வந்து மதிய வேளையில், சிவபெருமான், சிவனடியார் வேடத்தில் வந்து உண்பதற்கு அன்னம் வேண்டினார். புனிதவதியும் அன்னத்துடன், தன் கணவர் பரமதத்தன், ஏற்கனவே வாங்கி வைத்திருந்த இரண்டு மாங்கனிகளில் ஒன்றை சிவனடியாருக்கு படைத்தார்.

வீடு திரும்பிய புனிதவதியின் கணவர் பரமதத்தன், தான் வாங்கி வைத்திருந்த இரண்டு மாங்கனிகளில் ஒன்றை வாங்கி புசித்தார். மாங்கனி நன்கு இனிக்கவே, மீதியிருந்த ஒரு மாங்கனியையும் புசிக்க வேண்டி, தன் மனைவி புனிதவதியிடம், அதனையும் எடுத்து வரச்சொன்னார். 

இதனைக் கேட்ட புனிதவதி திகைத்து நின்று பின் இறைவனை மனதார வேண்டினார். இறைவனின் அருளால், புனிதவதியார் கையில் ஒரு மாங்கனி கிடைத்தது. அம்மாங்கனியைத் தன் கணவர் பரமதத்தனிடம் புசிக்கக் கொடுத்தார். இறைவன் அருளால் கிடைத்த மாங்கனியை சுவைத்த பரமதத்தனுக்கு, ஏற்கனவே உண்ட முதல் மாங்கனியை விட இது மிகமிக சுவையாக இருக்கவே, இம்மாங்கனி நான் ஏற்கனவே புசித்த மாங்கனியை விட அமைப்பும், சுவையும் மிகமிக மாறுபட்ட காரணத்தை வலியுறுத்தி கேட்க, புனிதவதியார் இறைவனின் திருவிளையாடலை எடுத்துரைத்தார். 

இதை நம்ப மறுத்த பரமதத்தன், மீண்டும் ஒரு மாங்கனியை இறைவனிடமிருந்து வரவழைத்து தருமாறு கேட்க, புனிதவதியும் அவ்வாறே சிவபெருமானை மனதார நினைத்து வேண்டி, மீண்டும் ஒரு மாங்கனியைப் பெற்றதை நேரில் கண்ட கணவன் பரமதத்தன் மனதில் பயம் கொண்டார். இறையருள் வாய்த்த புனிதவதியைக் கண்டு பயந்து, அவரை விட்டு விலகினார். கணவனே தன்னை ஒதுக்கிய பின்னர், தனக்கு இந்த மனித உடல் இனி எதற்கு என்று இறைவனை வேண்டி பேய் உடல் பெற்றார். பின் பேயுடலுடன் கையிலைக்குச் சென்று சிவபெருமானை சரணடைந்தார் என்பது புராண வரலாறு.

விழா நிகழ்வு
------------

விழாவின்போது பக்தர்கள் தம் பிரார்த்தனையை நிறைவேற்றிக்கொள்ளும்பொருட்டு மாங்கனிகளை வீசும்போது விழாவிற்கு வந்திருந்தோர் அவற்றைப் பிடிக்கிறார்கள். பவளக்கால் சப்பரத்தில் சிவபெருமான் பிச்சாண்டவர் கோலத்தில் தம் கையில் மாம்பழத்துடன் உலா வந்து பக்தர்களுக்குத் தரிசனம் தந்து அவர்களின் அன்பை ஏற்றுக்கொள்வதாக பக்தர்களால் கருதப்படுகிறது.

* 
*

மேற்கோள்கள்
-----------

1. ↑  "காரைக்காலில் மாங்கனி திருவிழா சுவாமி வீதியுலாவில் கோலாகலம்!". .
2. ↑  "காரைக்காலில் மாங்கனி திருவிழா தொடக்கம்". .
3. ↑  "காரைக்கால் அம்மையார் மாங்கனி திருவிழா: பந்தகால் முகூர்த்தம்!". .

வெளி இணைப்புகள்
---------------

* *காரைக்கால் மாங்கனித் திருவிழா* - தினமணிக் கட்டுரை 1
**பதி** (Bhati ( என்பது இடைக்கால வங்காளத்தின் ஒரு பெரிய பகுதியாகும். இது முகலாயப் பேரரசின் காலத்தில் குறைந்தது 17 ஆம் நூற்றாண்டு வரை அபுல்-ஃபாஸ்ல் இபின் முபாரக் மற்றும் பிறரால் குறிப்பிடப்பட்டது. இது இப்போது வங்காளதேசத்தின் எல்லைக்குள் அமைந்துள்ள ஆற்றுப் பகுதியை உள்ளடக்கியது .பெரும்பாலும் கிழக்கு வங்காளம் என்று குறிப்பிடப்படுகிறது.  அக்பர் மற்றும் ஜஹாங்கீர் காலத்தில் டாக்கா, மைமென்சிங், திப்பேரா (கொமிலா) மற்றும் சில்ஹெட் ஆகிய பெரிய மாவட்டங்களின் தாழ்வான பகுதிகளை பதி பகுதி உள்ளடக்கியது. 

முகலாயர்கள் விளை நிலமாக மாறத் தொடங்கிய வனப் பகுதிகளில் பதியும் ஒன்று.  வரலாற்றாசிரியர் இரிச்சர்ட் ஈடன் கூறுகிறார்:

> A distinguishing feature of East Bengal during the Mughal period — that is, in "Bhati" — was its far greater agricultural productivity and population growth relative to contemporary West Bengal. Ultimately, this arose from the long-term eastward movement of Bengal's major river systems, which deposited the rich silt that made the cultivation of wet rice possible.
> 
> 
> 

அதன் ஆட்சியாளர்களில் மூசா கான், முகலாயர்களை எதிர்த்தார். ஆனால் அவர்களால் தோற்கடிக்கப்பட்டு, டாக்காவில் சில காலம் சிறையில் அடைக்கப்பட்டு பின்னர் 1613 இல் விடுவிக்கப்பட்டார். அதன்பின் பல்வேறு இராணுவப் பயணங்களில் தனது முன்னாள் எதிரிகளுடன் ஒத்துழைத்தார்.

சான்றுகள்
---------

### ஆதாரங்கள்

மேலும் படிக்க
-------------

1. 1 2 3  Eaton (1996).
2. ↑  "Bara-Bhuiyans, the - Banglapedia". .
3. ↑  Eaton (1996), ப. 194
**தெக்ரிக்-இ-நிசுவான்** (ஆங்கிலம்: Tehrik-e-Niswan; உருது: تحریک نسواں)(பெண்கள் இயக்கம்) என்பது பாக்கித்தானில் செயல்படும் பெண்கள் அமைப்பாகும். தெக்ரிக்-இ-நிசுவான் 1979-ல் கராச்சி, சிந்துவில் சீமா கெர்மானியால் உருவாக்கப்பட்டது.  தெக்ரிக்-இ-நிசுவான் 1979-ல் நிறுவப்பட்டது. இது உழைக்கும் பெண்கள் மற்றும் ஒதுக்கப்பட்ட சமூகங்களுக்கு உரிமைச் செய்திகளை கொண்டுசெல்லும் ஊடகமாகக் கலை நிகழ்ச்சிகளைப் பயன்படுத்துகிறது. 1980ஆம் ஆண்டில், ஜியா-உல்-ஹக்கின் ஆட்சி உருவானதுடன், நடன நிகழ்ச்சிகளைத் தடைசெய்தது. தெக்ரிக் பெண்களுக்கான அமைதி, சமத்துவம் மற்றும் நல்லிணக்கத்தின் செய்தியைப் பரப்புவதற்கான ஊடகமாக நிகழ்ச்சிகளைப் பயன்படுத்தினார்.

தெக்ரிக்கின் ஆரம்பக் கவனம், கருத்தரங்குகள் மற்றும் கருத்தரங்குகளை ஏற்பாடு செய்வதிலிருந்தது. மேலும் இதன் செய்தியை வெளிப்படுத்த இப்போது நாடகம் மற்றும் நடனம் போன்ற பண்பாட்டுடன் தொடர்புடைய நிகழ்வுகளை ஏற்பாடு செய்கிறது. தெக்ரிக் இ நிசுவான் பல அரசியல் நாடகங்களை நடத்தியுள்ளது. இதில் இலக்கிய நிகழ்வுகள், நாடக விழாக்கள், மாநாடுகள், ஆலயங்கள் மருத்துவமனைகளில் கூட நாடகங்களை நிகழ்த்தியது. சமூகத்தில் அமைதியை மேம்படுத்துவதற்காக தெக்ரிக் நடன விழாக்களை ஏற்பாடு செய்தது.

குறிப்பிடத்தக்க படைப்புகள்
--------------------------

* மொகஞ்சதாரோவின் பாடல்
* கிர்ச்சி கிர்ச்சி கராச்சி
* மாண்டோ மேரா தோசுத்
* ஜின்னய் லாகூர் நஹி வெகியா

மேலும் பார்க்கவும்
------------------

* அனைத்து பாக்கித்தான் பெண்கள் சங்கம்
* பெண்களின் உரிமை

மேற்கோள்கள்
-----------

1. ↑  "Women march for rights, gender parity – Social Track – People's right to wellness". .
2. ↑  "'I will dance and no one can stop me' says Sheema Kermani". 30 May 2020. .
3. ↑  Youlin, Magazine. "Islamabad Literature Festival - Day I - - Youlin Magazine" (in en). .
4. ↑  Kramer, Elizabeth. "Exploring feminist issues in Pakistan through arts". .
5. ↑  Kramer, Elizabeth. "Pakistani artists, journalists give voice to issues government is reluctant to face". .
6. ↑  "Tehrik-e-Niswan" (in en). .
7. ↑  "KARACHI: Dance drama enthrals audience". *DAWN.COM*. 30 April 2009. .
8. ↑  "Tehreek-i-Niswan plans Tlism festival to mark 35th anniversary". *DAWN.COM*. 3 March 2015. .
9. ↑  ""It is very difficult for us to find sponsors" – Sheema Kirmani". *www.thenews.com.pk*. .

வெளி இணைப்புகள்
---------------

* தெஹ்ரிக்-இ-நிஸ்வான்
**செர்கேரியா** (*Cercaria*) என்பது ஒட்டுண்ணிகளில் தட்டைப்புழு வகுப்பின் இளம் உயிரியாகும். இது வித்து அல்லது ரெடியாவின் முளை உயிரணுக்குள் உருவாகிறது. ஒரு செர்கேரியா பெரிய ஊடுருவி சுரப்பிகளைக் கொண்ட குறுகலான தலையினைக் கொண்டுள்ளது. இனத்தைப் பொறுத்து நீண்ட நீச்சல் "வாலுடனோ" அல்லது வால் இல்லாமலோ இருக்கலாம். நீந்திக்கொண்டு காணப்படும் செர்கேரியா ஒரு புரவலனைக் கண்டுபிடித்துக் குடியேறுகிறது. இங்கு இது முதிர்வடைந்தோ அல்லது மீசோசெர்கேரியாவாகவோ அல்லது மெட்டாசெர்கேரியாவாகவோ மாறும்.

*செர்காரியா* என்ற சொல் பேரினப் பெயராக விளக்கப்படுகிறது. இது இளம் உயிரியினைக் குறிக்கவும் பயன்படுத்தப்படுகிறது.

வட்டுயிரி (*ரோட்டாரியா ரோட்டோடோரியா*) சுரக்கும் வேதிப்பொருளான இசுகிசுடோசோம் பக்கவாதம் காரணி, செர்கேரியாவின் நீந்தும் தன்மையினைக் கட்டுப்படுத்துகிறது, இதனால் தொற்று தன்மையும் குறைகிறது.

மேற்கோள்கள்
-----------

1. 1 2  "Glossary". *VPTH 603 Veterinary Parasitology* (University of Pennsylvania School of Veterinary Medicine). .
2. ↑  "Schistosoma". Australian Society for Parasitology. .
3. ↑   in the World Register of Marine Species
4. ↑  Gao, Jiarong; Yang, Ning; Lewis, Fred A.; Yau, Peter; Collins, James J.; Sweedler, Jonathan V.; Newmark, Phillip A. (2019). Khosla, Chaitan. ed. "A rotifer-derived paralytic compound prevents transmission of schistosomiasis to a mammalian host". *PLOS Biology* **17** (10): e3000485. doi:10.1371/journal.pbio.3000485. பன்னாட்டுத் தர தொடர் எண்:1545-7885. பப்மெட்:31622335.
இரு பெண்களும், ஒரு ஆணும் பாலுறவில் ஈடுபடல்
**மூன்றுநபர் பாலுறவு** (ஆங்கிலம்:threesome) என்பது மனித புணர்ச்சியில் மூன்று நபர்கள் மட்டுமே பங்கெடுக்கின்ற பாலியல் நிலையாகும். இதனை முக்கோண காதல் உறவாக கருதுகிறார்கள். மூன்றுநபர் பாலுறவு என்பது கூட்டுப் பாலுறவின் ஒருவடிவாகும், ஆனால் இதில் மூன்று நபர்கள் மட்டுமே பங்கெடுக்கின்றார்கள். இது மூன்று நண்பர்கள் மத்தியில் நிகழுகின்ற தனிப்பட்ட சூழ்நிலைகளாலும் அல்லது ஒரே ஒரு முறை அனுபவிக்கின்ற திட்டத்தினாலும் நடைபெறுகிறது.

இது பாலியல் கற்பனைகளில் பொதுவான ஒன்றாக கருதப்படுகிறது. இந்த பாலியல் நிலை பாலுணர்வுக் கிளர்ச்சியகத்தில் பொதுவானதாகவும், திரைப்படங்களில் சற்று அரிதாகவும் காட்டப்படுகின்றன.

ஊடகங்களில்
----------

மூன்றுநபர் பாலுறவு காட்சிகள் எ கிளாக்வொர்க் ஆரஞ்சு, அமெரிக்கன் சைக்கோ மற்றும் தி வூல்ப் ஆப் வால் ஸ்டிரீட் போன்ற உயர்தரமிக்க திரைப்படங்களில் இடம்பெற்றது.

ஆதாரங்கள்
---------

1. 1 2  Suzanne G. Frayser, Thomas J. Whitby (1995). *Studies in Human Sexuality: A Selected Guide*. Libraries Unlimited. பக். 340–341. பன்னாட்டுத் தரப்புத்தக எண்:1563081318.. பார்த்த நாள்: October 3, 2013.
2. ↑  Tasha R. Howe (2011). *Marriages and Families in the 21st Century: A Bioecological Approach*. John Wiley & Sons. பக். 109. பன்னாட்டுத் தரப்புத்தக எண்:1405195010.. பார்த்த நாள்: October 3, 2013.
3. ↑  *A Clockwork Orange threesome scene*.Retrieved on 2015-10-24.
4. ↑  *American Psycho threesome scene*.Retrieved on 2015-10-24.
5. ↑  Stern, Marlow (27 December 2012). "The 21 Craziest Moments in ‘The Wolf of Wall Street’: Cocaine-Fueled Orgies and More". The Daily Beast. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Cyornis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**போர்னிய நீல ஈப்பிடிப்பான்** (*Bornean blue flycatcher*)(***சையோர்னிசு சூப்பர்பசு***) என்பது மியூசிகாபிடே குடும்பத்தில் உள்ள ஒரு பறவை சிற்றினம் ஆகும். இது புரூணை, இந்தோனேசியா மற்றும் மலேசியா ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

மேற்கோள்கள்
-----------

1. ↑  BirdLife International (2016). "*Cyornis superbus*". *IUCN Red List of Threatened Species* **2016**: e.T22709553A94214217. doi:10.2305/IUCN.UK.2016-3.RLTS.T22709553A94214217.en.. பார்த்த நாள்: 11 November 2021.
2. ↑   *Phillipps’ Field Guide to the Birds of Borneo*.

* பேர்ட் லைஃப் இன்டர்நேஷனல் 2011 .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q605533
* விக்கியினங்கள்: Cyornis superbus
* BirdLife: 22709553
* BOLD: 117662
* ஈபேர்டு: bobfly2
* GBIF: 2492442
* iNaturalist: 12861
* IRMNG: 10919175
* ITIS: 559667
* IUCN: 22709553
* என்.சி.பி.ஐ: 2478759
* Xeno-canto: Cyornis-superbus

 |
***ஆல் ஃபார் லவ்; அல்லது தெ வேர்ல்டு வெல் லாஸ்ட்*** *(All for Love; or, the World Well Lost)**,***1677இல் வெளியான ஜான் டிரைடனின் சிறந்த மற்றும் பரவலாக அறியப்படும் நாடகமாகும். இது ஒரே சீரான சந்த அமைப்புடைய ஆனால் அடிகளின் ஈற்றுப் பகுதி ஒரே வகையான ஓசையைக் கொண்டிராத துன்பியல் நாடகம் ஆகும். தீவிர நாடகம் புத்தியிர் பெறுவதற்கு இது குறிப்பிடத்தகுந்த பங்காற்றியுள்ளது. இந்த நாடகம் வில்லியம் சேக்சுபியரின்,அந்தோனியும் கிளியோபாத்ராவின் அங்கீகரிக்கப்பட்ட தழுவலாகும். இது நாயகன் மற்றும் நாயகியின் வாழ்க்கையின் கடைசி காலகட்டத்தினைக் குறிப்பிடுகிறது.

பின்னணி
-------

சேக்சுபியரின் அந்தோணியும் கிளியோபாத்ரா எனும் அதே தலைப்பினைக் கையாண்டிருந்தாலும் டிரைடன் அலெக்சாந்திரியாவுடன் கதையுடன் மட்டுப்படுத்துகிறார்.1677இல் முதலில் நாடகம் நிகழ்த்தப்பட்டது.1704 இல் புத்துயிர் பெற்ற பின்னர்,1700 முதல் 1800 வரை 123 முறை நிகழ்த்தப்பட்டது. சேக்சுபியரின் நாடகம் 1813வரை இலண்டன் அரங்கத்தில் நிகழ்த்தப்படவில்லை.

அசல் பதிப்பானது 1967இல் கிங்ஸ் நிறுவனத்தின் தயாரிப்பில் மார்க் ஆண்டனியாக சார்லஸ் ஹார்ட் மற்றும் கிளியோபாட்ராவாக எலிசபெத் பௌடெல் நடித்தனர், மைக்கேல் மோகன் வென்டிடியசாகவும், கேத்தரின் கோரி ஆக்டேவியாவாகவும் நடித்தனர். பிப்ரவரி 1704 இல் லிங்கனின் இன் ஃபீல்ட்ஸில் இந்த நாடகம் மீண்டும் புத்துயிர் பெற்றது, பெட்டர்டன் ஆண்டனியாகவும் திருமதி. பேரி,கிளியோபாட்ராவாகவும், டொலபெல்லாவாக வில்க்சும் மற்றும் ஆக்டேவியாவாக பிரேஸ்கர்டிலும் நடித்தனர்; டிசம்பர் 1718 இல் டுரூரி லேனில், பூத் ஆண்டனியாகவும், திருமதி. ஓல்ட்ஃபீல்ட் கிளியோபாட்ராவாகவும், திருமதி. ஆக்டேவியாவாக போர்ட்டரும் நடித்திருந்தனர்.

கதைச் சுருக்கம்
---------------

### பாகம் - I

எகிப்தின் வரவிருக்கும் அழிவின் (புயல்கள், சூறாவளிகள் மற்றும் நைல் நதியின் வெள்ளம்) சகுனங்களை செராபியன் முன்னரே விவரிக்கிறார். கிளியோபாட்ராவின் அமைச்சரான அலெக்சாஸ், செராபியனின் கூற்றுக்களை நிராகரித்து, கிளியோபாட்ராவின் ஆண்டனியின் உறவில் அதிக அக்கறை காட்டுகிறார். கிளியோபாட்ரா ஆண்டனியின் மீதான விருப்பத்தினையும், ஆண்டனி கிளியோபாட்ராவை தொடர்ந்து பார்க்க மாட்டாரா என்று கவலைப்படுவதையும் அவர் காண்கிறார். எனவே, செராபியன் ஆண்டனியின் மாண்பினைக் கொண்டாட ஒரு திருவிழாவை நடத்துகிறார்.

சான்றுகள்
---------

1. ↑  Dryden, John. *All for Love.* London:Nick Hern Books Limited, 1998.
2. ↑  Caldwell, Tanya (Fall 2004). "Meanings of "All for Love", 1677-1813". *Comparative Drama* **38** (2/3): 185. doi:10.1353/cdr.2004.0037.
3. ↑  John Downes, *Roscius Anglicanus*, London, 1708; Montague Summers, ed. London, Fortune Press [no date]; reprinted New York, Benjamin Blom, 1963; p. 11.
**ஆதிநாராயண ஓசஅள்ளி** (*Adinarayana Hosahalli*) என்பது தென்ந்திய மாநிலமான கர்நாடகாவில் உள்ள ஒரு கிராமமாகும். இது கர்நாடகாவில் பெங்களூரு ஊரக மாவட்டத்தில் தொட்டபல்லாபூர் வட்டத்தில் அமைந்துள்ளது. ஏஎன்ஹோசஹள்ளி என்றும் இந்த கிராமம் நன்கு அறியப்படுகிறது. இந்த கிராமம் தொட்டபல்லாபுராவில் இருந்து 5 கிமீ தொலைவில் உள்ளது.

**எல்லைகள்**
72 குடும்பங்கள் அடங்கிய இந்த கிராமத்தில் சுமார் 270 பேர் உள்ளனர். தனது எல்லையை வடமேற்கில் நாகதேனஅள்ளி, வடகிழக்கில் ஆலூர் துட்டனஅள்ளி, மேற்கில் மோப்பரஅள்ளி , தென்கிழக்கில் ஒபேடனஅள்ளியுடன் பகிர்ந்து கொள்கிறது.

**சமூகம்**
வொக்கலிகர், தோபி, பட்டியலினத்தவர் (ஆதி கர்நாடகா) போன்ற சமூகத்தினர் இங்கு வசிக்கின்றனர்.

**தொழில்** : இங்கு விவசாயம் முக்கிய தொழிலாக உள்ளது. கால்நடை வளர்ப்பும் மக்களின் பொருளாதாரத்தின் முக்கிய ஆதாரமாகும். கிராமத்திற்கு அருகில் வரும் கர்நாடக தொழில்துறை பகுதி மேம்பாட்டு வாரியம் (KIADB) கட்டம் I, II , III கிராம இளைஞர்களுக்கு வேலைவாய்ப்பை வழங்குகிறாது.

இவற்றையும் பார்க்கவும்
----------------------

* பெங்களூரு ஊரக மாவட்டம்
* கர்நாடக மாவட்டப் பட்டியல்

சான்றுகள்
---------

1. ↑  "Yahoo! maps India :". .  Adinarayana Hosahalli, Bangalore Rural, Karnataka
**ஒன்னாலி** (Honnāli) என்பது இந்திய மாநிலமான கர்நாடகாவின் தாவண்கரே மாவட்டத்தில் உள்ள ஒரு பேரூராட்சி நகரமாகும். சிவமோகா சுமார் 40 கி.மீ தெற்கே அமைந்துள்ளதுபடும்.

இந்த நகரம் வழியாக துங்கபத்திரை ஆறு பாய்கிறது. இந்தப் பகுதி மக்களின் பிரதான தொழில் விவசாயமாகும்.

நிலவியல்
--------

நகரம் 14.25 ° வடக்கிலும், 75.67 °கிழக்கிலும் அமைந்துள்ள அரை மலைநாட்டின் ஒரு பகுதியாகும்.  இது சராசரியாக 54 மீட்டர் உயரத்தில் (1771 அடி) உள்ளது.

புள்ளிவிவரங்கள்
---------------

2001 ஆம் ஆண்டு இந்திய மக்கள் தொகை கணக்கெடுப்பின்படி , ஒன்னாலியின் மக்கள் தொகை 15,574. ஆண்களில் மக்கள் தொகையில் 51%, பெண்கள் 49%. இந்நகரத்தின் சராசரி கல்வியறிவு விகிதம் 68% ஆகும், இது தேசிய சராசரியான 59.5% ஐ விட அதிகமாகும்: ஆண் கல்வியறிவு 73%, மற்றும் பெண் கல்வியறிவு 62%. இங்குள்ள மக்களில், 12% மக்கள் 6 வயதுக்குட்பட்டவர்கள்.

கோயிகள்
-------

ஒன்னாலி, சிவன் கோயிலுக்கு புகழ்பெற்ற தீர்த்த இராமேசுவரன் கோயில் ஒரு சுற்றுலா இடமாகும். மேலும் சுங்கடகட்டே சிறீமஞ்சுநாத சுவாமி கோயிலும், சிறீ நரசிம்ம சுவாமி கோயிலும் இங்கிருந்து 3 கி.மீ. தொலைவில் இருக்கிறது. துங்கபத்ரா நதிக்கரையில் இருக்கும் மேலும் ஒரு கோயில் "சிறீ மாதவ ரங்கநாத சுவாமி கோயில்" ஆகும். இது கொல்லரஹள்ளி கிராமத்திற்கு அடுத்தது மற்றும் ஒன்னாலி நகரத்திலிருந்து 3 கி.மீ. தூரத்தில் இருக்கிறது. ஒவ்வொரு சனிக்கிழமையும் சிறப்பு பூஜை ஏற்பாடு செய்யப்பட்டுள்ளது.

மேற்கோள்கள்
-----------

1. ↑  Falling Rain Genomics, Inc - Honnali
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. .
**பிபுதேந்திர மிசுரா** (*Bibudhendra Mishra*) இந்தியாவைச் சேர்ந்த ஓர் அரசியல்வாதியாவார். 1920 ஆம் ஆண்டு நவம்பர் மாதம் 30 ஆம் தேதியன்று ஒடிசாவின் பூரி மாவட்டத்தில் பிறந்தார். இந்திய சுதந்திரப் போராட்ட வீரர், முன்னாள் மத்திய அமைச்சர், வழக்கறிஞர், விளையாட்டு அமைப்பாளர், எழுத்தாளர் மற்றும் பத்திரிகையாளர் என ஒரு பன்முக ஆளுமையாக அறியப்படுகிறார். ஒடிசாவின் பூரியில் இருந்து இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். இந்திய தேசிய காங்கிரசு கட்சியின் உறுப்பினராக ஒடிசாவை பிரதிநிதித்துவப்படுத்தும் இவர் இந்திய நாடாளுமன்றத்தின் மேல் சபையான மாநிலங்களவையிலும் ஓர் உறுப்பினராக இருந்தார்.

பிபுதேந்திர மிசுரா ஒடிசாவின் பூரி மாவட்டத்தில் உள்ள சசிகோபாலில் குந்தெய்பெண்ட்டு சாகியில் பிறந்தார். இவரது தந்தையின் பெயர் கோபிநாத் மிசுரா மற்றும் தாயார் பெயர் ராச்யபாலா தேவி என்றும் அறியப்படுகிறது. 1936 ஆம் ஆண்டில் பூரி மாவட்டப் பள்ளியில் மெட்ரிகுலேசன் படிப்பும் பிறகு, 1941 ஆம் ஆண்டில் இரவென்சா கல்லூரியில் பட்டமும் பெற்றார். 1949 ஆம் ஆண்டில் பாட்னா சட்டக் கல்லூரியில் பட்டம் பெற்றார். 

ஒடிசா தடகள சங்கத்தின் தலைவர், சன்சைன் கால்பந்து கழகத்தின் தலைவர், ஒடிசா துடுப்பாட்ட சங்கத்தின் நிறுவனர் உறுப்பினர், கட்டாக் கால்பந்து கழகத்தின் நிறுவனர் உறுப்பினர், உட்டா இசை சங்கத்தின் தலைவர் என பல பொறுப்புகளையும் பிபுதேந்திர மிசுரா வகித்துள்ளார்.

மேற்கோள்கள்
-----------

1. ↑   *Lok Sabha Debates*. Lok Sabha Secretariat. January 1963. பக். 6621.. பார்த்த நாள்: 11 November 2019.
2. ↑  India. Parliament. Rajya Sabha (1962). *Parliamentary Debates: Official Report. Rajya Sabha*. Council of States Secretariat. பக். 135–.. பார்த்த நாள்: 11 November 2019.
3. ↑  "Far from what the patriots envisaged". Telegraph India. 1 April 2011.. பார்த்த நாள்: 11 November 2019.

புற இணைப்புகள்
--------------

* Official biographical sketch in Parliament of India website
* "RAJYA SABHA MEMBERS BIOGRAPHICAL SKETCHES 1952 - 2003"
**வயல் கதிர்க்குருவி** [Paddyfield warbler (*Acrocephalus agricola*)] என்பது தென்கிழக்கு ஐரோப்பாவிலும் மைய யுரேசியாவிலும் இனப்பெருக்கம் செய்து தெற்காசியப் பகுதிகளுக்கு வலசை போகும் கதிர்க்குருவி ஆகும்.

உடலமைப்பும் கள அடையாளங்களும்
----------------------------

அளவில் சிட்டுக்குருவியை விடச் சிறியது (12 முதல் 14 cm நீளம்). தெளிவான வெண்புருவம் கண்ணிற்குப் பின் வரை செல்லும்; புருவத்தின் இருமருங்கிலும், அதாவது, புருவத்திற்கு மேலே தெளிவற்ற கருங்கோடும் கீழே அடர் கருங்கீற்றும் காணப்படும். கழுத்துப் பகுதி வெண்மையாகவும் மேல்பகுதி செம்பழுப்பாகவும் (வலசை வரும் காலங்களில் சற்று பசுமை கலந்த நிறமுடனும்) இருக்கும்.

வலசை
----

இந்தியாவிற்கு வலசை வரும் வயல் கதிர்குருவிகள் அதன் பல பகுதிகளிலும் பரவலாக, ஆனால் அரிதாகவே தென்படுகின்றன. தமிழ்நாட்டில் சென்னை, திருச்சி, தஞ்சாவூரை ஒட்டிய பகுதிகளிலும் பதிவு செய்யப்பட்டுள்ளன.

மேற்கோள்கள்
-----------

1. ↑  BirdLife International (2017). "*Acrocephalus agricola* (amended version of 2016 assessment)". *IUCN Red List of Threatened Species* **2017**: e.T22714714A111077678.. பார்த்த நாள்: 4 March 2020. title has extraneous text
2. ↑  Shirihai, H. & Svensson, L. (2018). *Handbook of Western Palearctic Birds – Vol I*. p. 443
3. ↑  "ebird - distribution map". .
**விகாசு சிறீதர் சிர்புர்கர்** (*V. S. Sirpurkar*)(பிறப்பு 22 ஆகத்து 1946) இந்திய உச்ச நீதிமன்றத்தின் ஓய்வு பெற்ற நீதிபதி ஆவார். இவர் 12 சனவரி 2007 அன்று உச்ச நீதிமன்ற நீதிபதியாக நியமிக்கப்பட்டார். உச்ச நீதிமன்ற நீதிபதியாக நான்கரை ஆண்டு பதவிக்காலத்தை முடித்து 21 ஆகத்து 2011 அன்று பணி ஓய்வு பெற்றார்.

தொழில்
------

சிர்புர்கர் 1992-ல் பம்பாய் உயர் நீதிமன்றத்தின் நீதிபதியானார். பின்னர் திசம்பர் 1997-ல் சென்னை உயர் நீதிமன்றத்திற்கு மாற்றப்பட்டார். இவர் உத்தராகண்டு உயர் நீதிமன்றத்தின் தலைமை நீதிபதியாக பதவி உயர்வு பெற்று 25 சூலை 2004 முதல் 19 மார்ச் 2005 வரை பணியாற்றினார். பின்னர் 20 மார்ச் 2005 முதல் சனவரி 11, 2007 வரை கல்கத்தா உயர் நீதிமன்றத்தின் தலைமை நீதிபதியாகப் பதவிவகித்தார். இறுதியாக இவர் 2007 சனவரி 12 அன்று இந்திய உச்ச நீதிமன்றத்தின் நீதிபதியாக நியமிக்கப்பட்டார். இப்பதவியில் 65 வயதை அடைந்த பிறகு 21 ஆகத்து 2011 அன்று ஓய்வு பெற்றார். இந்திய உச்சநீதிமன்றத்திலிருந்து ஓய்வு பெற்ற பிறகு, மே, 2012-ல் நீதிபதி அரிஜித் பசாயத் ஓய்வு பெற்றதைத் தொடர்ந்து, சூலை, 2012 முதல் போட்டி மேல்முறையீட்டுத் தீர்ப்பாயத்தின் தலைவராகப் பதவி வகித்தார்.

குறிப்பிடத்தக்க தீர்ப்புகள்
---------------------------

சிர்புர்கர் நீதிபதியாகப் பணியாற்றிய காலத்தில் வழங்கியா குறிப்பிடத்தக்கத் தீர்ப்புகளில் 2000ஆம் ஆண்டு தில்லி செங்கோட்டைத் தாக்குதலில் பாக்கித்தானியர் முகமது ஆரிப் என்கிற ஆஷ்பக் மீதான மரண தண்டனையை நீதிபதி டி. எஸ். தாக்கூர் கொண்ட இரு நீதிபதிகள் அடங்கிய அமர்வில் உறுதி செய்தது. 2009 திசம்பரில் ஒரு பெண்ணின் சகோதரனால் "கௌரவக் கொலை" வழக்கில் இவர் மரண தண்டனையை ஆயுள் தண்டனையாகக் குறைத்தார். ஹூச் வழக்கில் இவர் கேரள அரசை தொடர்புப்படுத்தினார். பிராந்திய வருங்கால வைப்பு நிதி ஆணையர் அலுவலகம் வழங்கும் சேவைகள் 1986ஆம் ஆண்டின் நுகர்வோர் பாதுகாப்புச் சட்டத்தின் கீழ் "சேவை" வரம்பிற்குள் வரும் என்றும் இந்தச் சட்டத்தின் கீழ் வருங்கால வைப்பு நிதி திட்டச் சந்தாதாரரும் "நுகர்வோர்" என்று இவர் தீர்ப்பளித்தார்.

மேற்கோள்கள்
-----------

1. ↑  "Hon'ble Mr. Justice V.S. Sirpurkar". Supreme Court of India.. பார்த்த நாள்: 20 August 2011.
2. ↑  "Sirpurkar retires, he was part of Bench that gave landmark verdicts".. பார்த்த நாள்: 20 August 2011.
3. ↑  Venkatesan, J. (11 August 2011). "Death sentence upheld for Red Fort attacker". *The Hindu*.. பார்த்த நாள்: 20 August 2011.
இந்தியாவின் தமிழ்நாடு மாநிலத்தில் உள்ள கன்னியாகுமரி மாவட்டத்தில் அமைந்துள்ள முக்கிய நகரங்களில் ஒன்று **தக்கலை** (Thuckalay ,തക്കല). இது கன்னியாகுமரி மாவட்டத்திலுள்ள கல்குளம் வட்டத்தின் தலைநகரமாகும். மேலும் இது கன்னியாகுமரி மாவட்டதிலுள்ள ஊராட்சி ஒன்றியங்களில் ஒன்றாகும். இந்திய தேசிய நெடுஞ்சாலை 47-இல் நாகர்கோவிலிலிருந்து சுமார் 17 கி.மீ. தொலைவிலும், திருவனந்தபுரத்திலிருந்து சுமார் 51 கி.மீ. தொலைவிலும் அமைந்துள்ளது.

ஊராட்சிகள்
----------

தக்கலை ஊராட்சி ஒன்றியத்துக்குட்பட்ட ஊராட்சிகள்

1. ஆத்திவிளை
2. சடையமங்கலம்
3. கல்குறிச்சி
4. மருதூர்குறிச்சி
5. முத்தலக்குறிச்சி
6. திக்கணங்கோடு
7. நுள்ளிவிளை

சிறப்புகள்
----------

இதன் அருகிலுள்ள பத்மனாபபுரம் அரண்மனை சரித்திரப் புகழ் வாய்ந்தது. இவ்வூரின் அருகில் குமாரகோவில் என்ற இடத்தில் நூருல் இஸ்லாம் பொறியியல் கல்லூரி எனும் கல்வி நிறுவனம் அமைந்துள்ளது. ஹிந்து வித்தியாலயா, அமலா கான்வென்ட், லிட்டில் பிளவர் பள்ளி, அரசினர் உயர்நிலைப்பள்ளி ஆகியன முக்கிய ஆரம்ப கல்வி நிலையங்கள்.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". தமிழ்நாடு அரசு. 2015.. பார்த்த நாள்: நவம்பர் 3, 2015.
2. ↑  "தமிழக முதலமைச்சர் பற்றிய குறிப்பு". தமிழ்நாடு அரசு.. பார்த்த நாள்: நவம்பர் 3, 2015.
3. ↑  "காப்பகப்படுத்தப்பட்ட நகல்". .
ஒரு **சகோதரிப் பள்ளி** (sister school) அல்லது **சகோதரப் பள்ளி** பொதுவாக ஒரு ஜோடி பள்ளிகளாக இருக்கும். பொதுவாக ஒற்றைப் பாலின பள்ளியாக இருக்கும், அதில் ஒன்று பெண் மாணவர்களுடனும் மற்றொன்று ஆண் மாணவர்களுடனும் இருக்கும்.  இந்த முறையின் மூலம் இரண்டு பள்ளிகளும் பயனடைகிறது.  உதாரணமாக, ஆர்வர்டு பல்கலைக்கழகம் ஆண்கள் மட்டுமே படிக்கும் பள்ளியாக இருந்தபோது, ராட்கிளிஃப் பல்கலைக்கழகம் அதன் சகோதரப் பள்ளியாக இருந்தது.  பாலியல் சார்பு மற்றும் பாகுபாடு பற்றிய விழிப்புணர்வு அல்லது விழிப்புணர்வு காரணமாக 1970 களில் தொடங்கி பல நிறுவனங்கள் இருபாலர் கல்வி சூழலை ஏற்றுக்கொண்டதால், ஒரு பாலின பள்ளி என்ற சகோதரப் பள்ளி தொடர்பான கருத்து மாறத் தொடங்கியது.

பின்னணி
-------

சகோதரிப் பள்ளி (அல்லது *சகோதரர் பள்ளி* ) என்ற சொல்லுக்கு பல மாற்று அர்த்தங்கள் உள்ளன:

* இரண்டு கல்லூரிகள் அல்லது பல்கலைக்கழகங்களுக்கு இடையே ஒரு திட்டவட்டமான நிதி வர்த்தகத்தை உள்ளடக்கியிருக்கும்
* வலுவான வரலாற்று தொடர்பைக் கொண்ட இரண்டு பள்ளிகளாக இருக்கலாம்.
* இரண்டு பள்ளிகளைச் சேர்ந்த மாணவர்களை உள்ளடக்கிய சமூக செயல்பாடுகளைக் கொண்ட இரண்டு பள்ளிகள்.
* ஒரே நிர்வாகத்தின் கீழ் இரண்டு பள்ளிகள்.
* ஒரே தளத் திட்டம்/தளவமைப்பைப் பயன்படுத்தி கட்டப்பட்ட இரண்டு பள்ளிகள்.

சான்றுகள்
---------

1. ↑   *Gender Consciousness and Privilege*. .
2. ↑  "UNESCO Center for Peace » Sister Schools/Universities". .
3. ↑   *Gender and Women's Leadership: A Reference Handbook*. .
4. ↑   *Gender in Policy and Practice: Perspectives on Single Sex and Coeducational Schooling*.

வெளி இணைப்புகள்
---------------

* + Dictionary definition
* A collaborative international partnership
**கஜேந்திரகாட்** (Gajendragad) (கஜேந்திரகார் எனவும் அழைக்கப்படுகிறது) என்பது இந்தியாவின் கர்நாடகவின் கதக் மாவட்டத்தில் உள்ள ஒரு நகரம் மற்றும் வட்டமாகும். கஜேந்திரகாட் என்ற பெயருக்கு அதன் சொந்த வரலாறு உண்டு. இந்த இடம் மலைவாசத்தலம் மற்றும் மலைப்பகுதிக்கு பெயர் பெற்றது. மாவட்டத்தில் கதக் நகருக்குப் பிறகு அதிக மக்கள் தொகை கொண்ட நகரமாகும். இது கதக்கிலிருந்து 55 கிலோமீட்டர் தொலைவிலும், ஹூப்ளிலியிருந்து 110 கிலோமீட்டரிலும், பெங்களூரிலிருந்து 450 கிலோமீட்டரிலும் உள்ளது.

அறிமுகம்
--------

 கஜேந்திரகாட் கோட்டை
கஜேந்திரகாட் (கஜேந்திர-யானை, காட்-கோட்டை), கதக் மாவட்டத்தில் உள்ள ஒரு வரலாற்று இடமாகும். கஜேந்திரகாட் என்ற பெயர் யானை மற்றும் ஒரு கோட்டையின் கலவையாகும். ஏனென்றால், பறவை பார்வையில் நகரம் யானை உடல் போல தோன்றுகிறது. உள்ளூர் மக்கள் பொதுவாக இதை கதா என்று அழைக்கிறார்கள். இது கடகிலிருந்து 55 கி.மீ தூரத்தில் உள்ளது மற்றும் கடக் மாவட்டத்தின் பெரிய நகரங்களில் ஒன்றாகும்.

கஜேந்திரகாட் அதன் மலைகளில் கூட நிலம் இருப்பதால் பட படப்பிடிப்புக்கு பெயர் பெற்றது. பல படங்கள் இங்கு படமாக்கப்பட்டுள்ளது. வீர மடகாரி, பிருந்தாவனம், இராட், ஜானு, பாஹுபரக், பீமா தீரதள்ளி, பர்ஜாரி, ரக்சித் ஷெட்டியின் அவனே சிறீமன் நாராயணா , இராம்போ 2, பாரதே மற்றும் பல கன்னடத் திரைப்படங்கள் இங்கு படமாக்கப்படுள்ளன. கிச்சா சுதீப்பின் பல மொழி திரைப்படமான 'பயில்வான்' என்றப் படத்தில் அறிமுகமாகும்போது 'கஜேந்திரகடா' என்ற பெயர் குறிப்பிடப்பட்டுள்ளது. பாலிவுட் நாயகன் சல்மான் கானின் தபாங் 3, தெலுங்குத் திரைப்படங்களான தமருகம், அல்லுடு சீனு, பிருந்தாவனம், பலுப்பு பார்ஜேரி மற்றும் இன்னும் பல படங்களும் இங்கு படமாக்கப்பட்டுள்ளன.

கலகேசுவரர் கோயில் காரணமாக கஜேந்திரகாத் ஒரு புனித யாத்திரைத் தலமாகும். இது நீண்ட மலைப்பகுதி, மலைவாசத்தலம், திரைப்பட படப்பிடிப்பு இடங்கள், கோட்டை, கலகலேசுவரர் கோயில், திருமண மற்றும் பண்டிகைகளுக்கான ஜவாலி / ஆடை பொருட்களுக்கான சந்தை, காற்றாலைகள், கைத்தறி, கஜேந்திரகாட் குபுசா கானா ஆகியவற்றிற்கு பெயர் பெற்றது.

வரலாறு
------

 கஜேந்திரகாட் கோட்டை
 கஜேந்திரகாட் கோட்டை
கஜேந்திரகாட் பாதாமி சாளுக்கியர்கள் மற்றும் மேலைச் சாளுக்கியர்களுடன் தொடர்புடைய வரலாற்று இடங்களால் சூழப்பட்டுள்ளது. பாதாமி, அய்கோள், பட்டடக்கல், மகாகுடா, பனசங்கரி, சூடி, இடாகி மற்றும் குடலசங்கமத்தில் உள்ள குக்கனூர் கல்லேஸ்வரத்தில் மகாதேவர் கோயில் போன்ற இடங்கள். குக்னூரில் உள்ள இராஷ்டிரகூடர்களின் நினைவுச்சின்னங்கள் ஆகியவையும் உள்ளன. கஜேந்திரகாட் கோட்டை பேரரசர் சிவாஜியால் கட்டப்பட்டு புதுப்பிக்கப்பட்டது.

### கஜேந்திரகாட் ஒப்பந்தம்

2 வது மைசூர் போருக்குப் பிறகு, திப்பு சுல்தான் மராட்டியர்களுடனும் ஐதராபாத் நிசாமுடனும் (1786-87 காலத்தில்) ஆயுத மோதலில் ஈடுபட வேண்டியிருந்தது. இப்போர் கஜேந்திரகாட் ஒப்பந்தத்துடன் போர் முடிந்தது..

பதே அலிகானால் கைப்பற்றப்பட்ட கஜேந்திரகாட்டின் கோட்டையும் வட்டத்தையும் மராட்டிய அரசு திரும்பப் பெற்றது. கஜேந்திரகாட் ஒப்பந்தத்தின்படி பாதி மாகாணம் நவாபுக்கு ( நிசாம் கி.பி. 1786-87) சரணடைந்தது. மீதமுள்ளவை *தௌலத்ராவ் கோர்படெவுக்கு* வழங்கப்பட்டன ( அவரிடமிருந்து ரூ .50,001 எடுக்கப்பட்டது).

குறிப்புகள்
-----------

1. ↑  "MUSALMA'N AND MARA'THA PERIOD. Bombay Gazetteer, Maráthás and Nizám against Tipu". .
2. ↑  "Crown Representative's Records – Indian States Residencies". .
3. ↑  SPLENDOURS OF ROYAL MYSORE
4. ↑  "SAVANUR, The Miyana dynasty, GENEALOGY, Treaty of Gajendragad". .
5. ↑  "Treaty of Gajendragad". .
**பசிஸ்தா நரேன் சிங்** (*Bashistha Narain Singh*) என்பவர் ஐக்கிய ஜனதா தளம் கட்சியைச் சேர்ந்த அரசியல்வாதி ஆவார். இவர் இந்திய நாடாளுமன்றத்தின் மேல்சபையான மாநிலங்களவையில் பீகாரைப் பிரதிநிதித்துவப்படுத்தும் இந்திய நாடாளுமன்ற உறுப்பினர் ஆவார். இவர் பீகார் மாநிலத்தின் ஆளும் கட்சியான ஐக்கிய ஜனதா தளத்தின்மாநிலத் தலைவராக பணியாற்றினார். ஜனவரி 2021 இல், இவருக்குப் பிறகு உமேஷ் குஷ்வாஹா ஐக்கிய ஜனதா தளத்தின் பீகார் மாநிலத் தலைவர் பதவிக்கு வந்தார்.  முன்னதாக, இவர் சமதா கட்சியின் உறுப்பினராக இருந்தார். (உதய் மண்டல் தற்போதைய தேசியத் தலைவர்)  முன்னதாக, இவர் 1995 முதல் 1998 வரை பீகார் சமதா கட்சியின் தலைவராக இருந்தார்.

அரசியல் வாழ்க்கை
----------------

சிங் பீகார் இயக்கத்தின் போது பலமுறை சிறையில் அடைக்கப்பட்டவர் ஆவார். இந்திய நெருக்கடி நிலையின் போது, பத்தொன்பது மாதங்கள் சிறையில் இருந்தார். 1977 ஆம் ஆண்டில், ஜேபி இயக்கத்துடன் தொடர்புடைய புதிதாக அமைக்கப்பட்ட பீகார் சட்டப் பேரவையின் உறுப்பினர்களுக்கு பாட்னாவின் சஹீத் ஸ்மாரக்கில் இவர் பதவிப்பிரமாணம் செய்து வைத்தார். 1980 முதல் 1985 வரை பீகார் ஜனதா கட்சியின் பொதுச் செயலாளராக இருந்தார். 1989 முதல் 1990 வரை பீகார் ஜனதா தளத்தின் செயற்குழு உறுப்பினராக இருந்த இவர், 1990 முதல் 1994 வரை ஜனதா தளத்தின் நாடாளுமன்றக் குழு உறுப்பினராக இருந்தார். 1994-ஆம் ஆண்டில், ஜார்ஜ் பெர்னாண்டஸ் மற்றும் நிதிஷ் குமார் ஆகியோரால் உருவாக்கப்பட்ட சமதா கட்சியில் சேர்ந்தார். 1995 முதல் 1998 வரை பீகார் சமதா கட்சியின் தலைவராக இருந்தார்.

மேற்கோள்கள்
-----------

1. ↑  "Umesh Kushwaha becomes Bihar JD(U) chief succeeds Vashishtha Narayan Singh".. பார்த்த நாள்: 10 January 2021.
2. ↑  "Flaming torch a free symbol, EC can allot it to any other party: Delhi HC dismisses Samata Party’s appeal".. பார்த்த நாள்: 2022-11-26.

வெளி இணைப்புகள்
---------------

* ராஜ்யசபா இணையதளத்தில் சுயவிவரம்
வதோதராவில் உள்ள சுர்சாகர் ஏரி
**சுர்சாகர் ஏரி** (*Sursagar Lake*) என்பது சந்த் தலாவ் என்றும் அழைக்கப்படுகிறது. இது இந்தியாவின் குசராத்து மாநிலத்தில் வதோதரா நகரின் நடுவில் அமைந்துள்ள ஒரு ஏரியாகும். இந்த ஏரி 18ஆம் நூற்றாண்டில் கற்களால் புனரமைக்கப்பட்டது. இந்த ஏரியில் உள்ள தண்ணீர் ஆண்டு முழுவதும் அப்படியே இருக்கும். மக்கள் அமரும் வகையில் ஏரியைச் சுற்றிலும் பைஞ்சுதை சுவர் அமைக்கப்பட்டுள்ளது.

வதோதரா மகாநகர் சேவா சதனால் கட்டப்பட்ட 111 அடிகள் (34 m) உயரச் சிவபெருமானின் சிலை ஏரியின் நடுவில் உள்ளது. 1996ஆம் ஆண்டு தொடங்கப்பட்ட இந்தச் சிலை அமைக்கும் பணி 2002ஆம் ஆண்டு நிறைவடைந்தது. 2023ஆம் ஆண்டு மகாசிவராத்திரி விழாவில் சிவபெருமானின் திருவுருவச் சிலைக்குப் பொன் பூசப்பட்டது. இதற்கு சுமார் 17.5 kg (39 lb) கிலோ தங்கம் பயன்படுத்தப்பட்டது. இத்தங்கத்தின் மதிப்பு சுமார் 12 கோடி இந்திய ரூபாய்கள் (பிப்ரவரி 2023 நிலவரப்படி $1,449,879.60) சிவன் சிலை மகா சிவராத்திரி அன்று விளக்குகளால் ஏற்றப்படுகிறது.

ஏரி நிரம்பினால் ஏரியிலிருந்து நீரை வெளியேற்ற நீருக்கு அடியில் பல மதவுகள் உள்ளன. ஏரியிலிருந்து வெளியேறும் நீர் விசுவாமித்திரி ஆற்றில் கலக்கிறது. இந்த ஏரி படகு சவாரிக்கு பயன்படுத்தப்படுகிறது.

2023ஆம் ஆண்டு இந்தச் சிலை மறுவடிவமைப்புக்குப் பிறகு ஏரியில் படகு சவாரி மீண்டும் தொடங்கப்பட்டது.

ஆண்டுதோறும் ஏராளமான தற்கொலைகள் இந்த ஏரியில் நடைபெறுவதாக அறியப்படுகிறது. சனவரி மற்றும் அக்டோபர் 2014க்கு இடையில், 15 தற்கொலைகள் பதிவாகியுள்ளன.

மேற்கோள்கள்
-----------

1. ↑  "Tourist spot Sursagar a preferred suicide destination too". *Times of India* (India). 1 November 2014. .

வெளி இணைப்புகள்
---------------

* வதோதராவுக்கு அதன் தன்மையைக் கொடுத்த கட்டிடக் கலைஞர்
* சுர்சாகரில் அழிந்து வரும் உள்கட்டமைப்பு, தண்ணீரின் தரம் பற்றி நகராட்சி நிர்வாகம் அறியவில்லை
* சுர்சாகருக்கு ரூ.24.07 கோடி புதுப்பித்தல் திட்டம்